section_heading: Razvoj
paragraph_text: Nakon služenja u Carskoj mornarici Njemačke (Njem:Kaiserliche Marine) u Prvom svjetskom ratu, Carl Bücker se preselio u Švedsku, gdje je postao direktor tvrtke Svenska Aero AB (SAAB). Kasnije se zajedno s Anders Andersonom, mladim SAAB-ovim dizajnerom, vratio u Njemačku. 1932. godine u Berlinu je osnovana avio-tvrtka "Bücker Flugzeugbau GmbH" a prvi zrakoplov koji je proizveden bio je Bü 131 Jungmann.